text: 200 meter høje vindmøller på vej i Esbjerg 
  16 marts 2010 kl. 07.13
  Der skal rejses op til 200 meter høje vindmøller i et område ved Måde i den sydlige udkant af Esbjerg, mener byrådet. Politikerne vurderer, at området er velegnet til opstilling af meget høje forsøgsvindmøller.
   
  Forslag 
  Derfor er der vedtaget et lokalplanforslag, som sendes i offentlig høring frem til den 12. maj. Planerne sker på baggrund af et konkret ønske fra vindmølle-koncernen Siemens, skriver DR/P4.
  
  Fire forsøgsvindmøller
  Virksomheden har planer om at opføre op til fire forsøgsvindmøller med en totalhøjde på op til 200 meter med tilhørende arbejdsarealer og adgangsveje.
  